PARC EÒLIC BAIX EBRE, SA


Tortosa, a ………………………

REUNITS,
D’una part, el senyor FERRAN CIVIT MARTÍ, major d’edat, amb DNI 39715149Z, i domicili als efectes de la representació que ostenta al carrer Barcelona, núm. 152 de la localitat de Tortosa,
De l’altra part, el senyor, ..............., major d’edat, amb DNI ................., amb domicili als efectes de representació que ostenta, al carrer Lluís Canalda, núm. 2-3. de la localitat de Tortosa.
Intervenen,
El primer en la representació de la societat Parc Eòlic Baix Ebre, SA (PEBESA), amb NIF núm. B43406990, i domicili al carrer Barcelona 155 de la localitat de Tortosa (43500), en qualitat de president, com consta pel nomenament del Consell d’administració de data 22 de juny de 2023.
El segon en la representació de la societat limitada professional, VIDIELLA Y ROSA AUDITORES SLP, amb CIF núm. B-43086495 i amb domicili al carrer Lluís Canalda, núm. 2-3  de la localitat de Tortosa(43500), en qualitat de administrador de la societat.
Les dues parts s’atorguen la capacitat i representació suficient per la present contractació.
Acorden establir contracte de prestació de servei, per auditar els comptes anuals de la societat contractant d’acord amb les manifestacions i acords que segueixen

MANIFESTEN
I.- La societat Parc Eòlic Baix Ebre, SA, en avant PEBESA, decideix auditar el seus comptes anuals, per acord del consell d’administració i als efectes obre expedient de contractació, d’acord amb les instruccions vigents que govern la societat.
II.- Com s’estableix a l’informe de necessitat de contractació, la forma de contractació es regeix per la disposició, que el serveis d’assessorament, representació i direcció legal estan exclosos de les normes de contractació i aquest contractes es poden adjudicar de forma directa, amb proposta o pressupost i acceptació d’aquesta, amb formalització del contracte posterior.
V.- El contracte té com a finalitat auditar els comptes de la societat per als exercicis 2022, 2023 i 2024.

ACORDS
Primer.- Objecte del contracte.
L’objecte del contracte es auditar els comptes anuals de la societat pels exercicis de 2022, 2023 i 2024, que compren el balanç, el compte de pèrdues i guanys, l’estat del patrimoni bet i la memòria.
La finalitat és obtenir seguretat raonable que els comptes anuals estiguin lliures d’incorreccions materials, emetent un informe on consti l’opinió de l’auditor.
Segon.- Règim jurídic del contracte.
Aquest contracte té consideració de privat d’acord amb el que disposa l’article 26 de la Llei 9/2017, de 8 de novembre, de Contractes del Sector Públic (en endavant LCSP), al tractar-se d’un contracte promogut per un poder adjudicador que no reuneix la condició d’administració pública.
Tercer.- Els serveis a prestar.
El servei es prestarà d’acord amb les disposicions legals vigents, així com les normes d’auditoria en vigor, amb independència i acomplint amb els altres requeriment d’ètica que són aplicables a l’exercici del servei.
L’auditoria també avaluarà:
Si les polítiques comptables aplicades són adequades i la raó de les estimacions comptables; i també la presentació global, l’estructura i el contingut del comptes anuals.
L’auditor emetrà informe on consti la seva opinió.
Quart.- Termini d’execució.
Per cadascun dels exercicis, en el moment que els comptes anuals siguin posats a disposició de l’auditor, aquest emetrà informe d’auditoria en el 60 dies següents.
Cinquè.- Preu i forma de pagament.
El preu s’estableix a partir de la proposta establerta per l’empresa contractada, per un total de tres mil cinc-cents euros (3500,00€) més el corresponent IVA i taxes corresponents.
Sisè.- Causes de resolució contractual.
Són causes de resolució del contracte:
· La mort o incapacitat sobrevinguda del contractista individual o l’extinció de la personalitat jurídica de la societat, sens perjudici de la successió legal del contractista.
· La declaració de concurs o declaració d’insolvència en qualsevol altre procediment.
· La demora en l’execució del contracte o de l’incompliment dels termines establerts per la seva execució.
· L’incompliment de l’objecte del contracte.
· La impossibilitat d’executar la prestació del contracte en els terminis pactats, quan no sigui possible la modificació contractual, o aquestes impliquin l’alteració del preu en una quantia superior al 25% del preu inicial del contracte.
· Incompliment de l’obligació de l’empresa contractista de guardar secret respecte a les dades o els antecedents, que no estant públics i notoris, estiguin relacionats amb l’objecte del contracte. 
Els efectes que es derivin de la resolució del contracte són els que es determinen en els articles 213 i 313 LCSP. 
Setè.- Força major.
En cas de força major es podrà exigir la resolució, suspensió i/o modificació del contracte, així com l’adequació proporcional de l’import pactat inicialment d’acord amb aquestes circumstàncies.  
S’entén com a força major, a l’efecte d’aquest contracte, tota circumstància que tingui caràcter imprevisible i inevitable que afecti al compliment de les obligacions contractuals, com ara, esdeveniments naturals extraordinaris, com a inundacions, terratrèmols, caiguda de llamps, situacions d’epidèmia o pandèmia així com les mesures adoptades per l’autoritat competent derivades d’aquests successos i que tinguin incidència en les obligacions contractuals pactades.
Vuitè.- Protecció de dades de caràcter personal.
El contractista s’obliga a complir amb les prescripcions que es preveuen en la normativa vigent en matèria de protecció de dades de caràcter personal i, tant del Reglament (UE) 2016/679 del Parlament i del Consell, relatiu a la protecció de les persones físiques pel que fa al tractament de dades personals, com de la Llei Orgànica 3/2018 de protecció de dades de caràcter personal i garanties digitals. 
En qualsevol cas, el contractista no podrà accedir als documents, arxius, sistemes i suports que continguin dades de caràcter personal sense autorització expressa de l’òrgan competent de la societat contractant. Per al cas que el personal vinculat a l’empresa adjudicatària tingui accés, directe o indirecte, a dades o informacions de caràcter personal, l’empresa els hi exigirà el compliment del deure de secret respecte de les dades i informacions a que haguessin pogut tenir accés en el desenvolupament de l’activitat o servei prestat. 
El contractista s’abstindrà d’efectuar cap tractament, ja es tracti de reproducció, ús, conservació amb les dades subministrades per PEBESA o rebudes de tercers que intervinguin en els treballs, per a finalitats diferents de l’estricte compliment d’aquest contracte. Aquestes dades tenen caràcter confidencials d’acord amb la Llei orgànica de protecció de dades, i en cap cas, es podran facilitar a tercers. 
Un cop finalitzats els treballs, l’adjudicatari s’obliga a lliurar tots els arxius, documents i, en general, qualsevol tipus de dades dels que disposi en virtut del contracte.
Novè.- Jurisdicció competent i resolució del conflicte contractual.
Per la resolució dels conflictes que puguin sorgir del present contracte es determina com a jurisdicció competent el partit judicial de Tortosa.

Les parts signen, en senyal d’acord, tots els fulls del contracte.

Tortosa, a 19 de juliol de 2023.

